অস্ট্রেলিয়ার মাটিতে লোকেশ রাহুলের খারাপ ফর্ম অব্যাহত। পারথ টেস্টের দ্বিতীয় ইনিংসে রাহুলের ব্যাট ‘বোবা’ থেকে গেল। থুড়ি, বলা ভাল পারথ টেস্টের দ্বিতীয় ইনিংসের শুরুতেই স্টার্কের আগুনে বোলিংয়ে ছিটকে গেল লোকেশ রাহুলের স্টাম্প। 

এই বিষয়ে অন্যান্য খবর

শামির আগুনে বোলিংয়ে দুরন্ত প্রত্যাবর্তন, পারথে ইতিহাস গড়তে পারবে কি ভারত


পারথ টেস্ট জেতার জন্য ভারতের টার্গেট ২৮৭ রান। স্টার্কের পেস এবং সুইংয়ে শুরুতেই ঠকে যান রাহুল। নতুন বলে স্টার্ক অফ স্টাম্পের সামান্য বাইরে বলটা রেখেছিলেন। বলটা ছাড়বেন না কি খেলবেন, তা নিয়ে ইতস্তত করছিলেন রাহুল। শেষ পর্যন্ত স্টার্কের বলটা খেললেন ভারতের ওপেনার। কিন্তু রাহুলের ব্যাট ছুঁয়ে স্টার্কের বল উইকেট ভেঙে দিল। বলটা খেলার আগে স্টার্কের ডেলিভারি রামধনুর মতো বাঁকতে শুরু করে দেয়। এরকম ডেলিভারি করতে চান যে কোনও বোলার। স্বপ্নের বোলিং স্টার্কের। দ্বিতীয় ইনিংস খেলতে নেমে চতুর্থ দিনের শেষে ভারতের রান পাঁচ উইকেটে ১১২। ম্যাচে চালকের আসনে অস্ট্রেলিয়াই। উইকেটে রয়েছেন হনুমা বিহারী এবং ঋষভ পন্থ। ভারতের তরুণ উইকেটকিপারের সামনে নিজেকে প্রমাণ করার সুযোগ। পন্থ আর বিহারীর চওড়া ব্যাটের উপরে আস্থা রাখতে হবে ভারত অধিনায়ক বিরাট কোহলিকে। প্রথম ইনিংসে কোহলি সফল হলেও দ্বিতীয় ইনিংসে তিনি ব্যর্থ। ফলে সব মিলিয়ে ম্যাচ হারের গন্ধ পেতে শুরু করে দিয়েছেন ভারতের ক্রিকেট-পাগলরা। টেস্ট ম্যাচ জিততে হলে পন্থ ও বিহারীকে জ্বলে উঠত হবে। পারথ টেস্টের পঞ্চম দিন কি রামধনু ছড়াতে পারবেন দুই ব্যাটসম্যান, সেটাই এখন দেখার।  
 

Oh, what a start with the ball for the Aussies!#AUSvIND | @Toyota_Aus pic.twitter.com/9P169hJXsi
— cricket.com.au (@cricketcomau) December 17, 2018